Virallinen lehti nro C 380 , 16/12/1996 s. 0022



A4-0371/96 Ehdotus neuvoston asetukseksi julkisten talouksien tilan valvonnan ja yhteensovittamisen tehostamisesta (KOM(96)0496 - C4-0576/96 - 96/0247(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan -1 kappale (uusi) >EP:n äänestyksessä hyväksytty teksti> (-1) Euroopan talous- ja rahaliiton esteetön toiminta edellyttää sekä lähentymisperusteiden, joiden noudattaminen voi riippua kausittaisista taloudellisista tekijöistä, noudattamista että vakaita ja kestäviä taloudellisia ja varainhoidollisia suorituksia, (Tarkistus 58) Johdanto-osan -1 kappale a (uusi) >EP:n äänestyksessä hyväksytty teksti> (-1a) korkea työttömyystaso on yksi talouden epävakauden syistä, (Tarkistus 59) Johdanto-osan 1 kappale >Alkuperäinen teksti> (1) jäsenvaltioiden julkisten talouksien rahoitusaseman säilyttäminen vakaana luo asianmukaiset edellytykset tuotannon ja työllisyyden kestävälle kasvulle; talous- ja rahaliiton kolmannessa vaiheessa edellytetään finanssipolitiikan kurinalaisuutta rahatalouden vakauden varmistamiseksi, >EP:n äänestyksessä hyväksytty teksti> (1) jäsenvaltioiden julkisten talouksien rahoitusaseman säilyttäminen vakaana edistää keskipitkällä ja pitkällä aikavälillä asianmukaisten edellytysten luomista tuotannon ja työllisyyden kestävälle kasvulle; talous- ja rahaliiton kolmannen vaiheen aikana finanssipolitiikan kurinalaisuus edistäisi myös suuresti rahatalouden vakautta, (Tarkistus 4) Johdanto-osan 2 kappale a (uusi) >EP:n äänestyksessä hyväksytty teksti> (2a) kansalliset finanssipolitiikat on myös vahvistettava siten, että ne mahdollistavat kestävän kasvun ja työllisyyden edistämiseksi tarvittavat julkiset sijoitukset, (Tarkistus 61) Johdanto-osan 2 kappale b (uusi) >EP:n äänestyksessä hyväksytty teksti> (2b) on tarpeen yhteensovittaa kansalliset ja yhteisön budjettipolitiikat siten, että otetaan huomioon niiden vaikutus Euroopan talouden ja asianomaisten jäsenvaltioiden kysynnän ja tarjonnan tasoon, (Tarkistus 8) Johdanto-osan 3 a - c kappale (uusi) >EP:n äänestyksessä hyväksytty teksti> (3a) perustamissopimuksen 104 c artiklan 3 kohdassa komissiolta edellytetään laatimaan sellainen kertomus mahdollisesta liiallisesta alijäämästä, jossa otetaan huomioon jäsenvaltion keskipitkän aikavälin taloudellinen ja talousarviotilanne, (3b) 103 artiklan 4 ja 5 kohdassa määrätään keinoista tällaisen arvioinnin tekemiseksi, (3c) taloudellisen tilanteen arvioinnissa on otettava huomioon perustamissopimuksen 2 artiklassa määrätyt taloudelliset tavoitteet niiden kaikilta osin, (Tarkistus 62) Johdanto-osan 4 kappale >Alkuperäinen teksti> (4) liiallisia alijäämiä koskevasta menettelystä tehdyssä pöytäkirjassa N:o 5 olevassa 1 artiklassa julkisen talouden alijäämän viitearvoksi määrättyä kolmea prosenttia bruttokansantuotteesta on tavanomaisissa olosuhteissa pidettävä enimmäismääränä; sen vuoksi olisi keskipitkällä aikavälillä pyrittävä tilanteeseen, jossa julkisyhteisöjen rahoitusasema on lähes tasapainossa tai ylijäämäinen, ottaen asianmukaisesti huomioon kansallisten erityispiirteiden väliset erot, >EP:n äänestyksessä hyväksytty teksti> (4) perustamissopimuksen 104 c artiklan yhteydessä liiallisia alijäämiä koskevasta menettelystä tehdyssä pöytäkirjassa N:o 5 olevassa 1 artiklassa julkisen talouden alijäämän viitearvoksi määrättyä kolmea prosenttia bruttokansantuotteesta on tavanomaisissa olosuhteissa pidettävä enimmäismääränä; sen vuoksi olisi keskipitkällä aikavälillä pyrittävä tilanteeseen, jossa julkisyhteisöjen rahoitusasema on taloudellisen syklin aikana lähes tasapainossa tai ylijäämäinen, ottaen asianmukaisesti huomioon kansallisten erityispiirteiden väliset erot, (Tarkistus 63) Johdanto-osan 5 kappale >Alkuperäinen teksti> (5) perustamissopimuksen 103 artiklan 3 ja 4 kohdassa tarkoitettua monenvälistä valvontamenettelyä olisi kehitettävä sisällyttämällä siihen ennakkovaroitusjärjestelmä, jossa neuvosto huomauttaisi jäsenvaltiolle tarpeesta toteuttaa oikaisutoimia, joilla estetään julkisen talouden alijäämää kasvamasta liian suureksi; tässä monenvälisessä valvontamenettelyssä olisi edelleen seurattava kaikkea talouden kehitystä kaikissa jäsenvaltioissa ja yhteisössä sekä jäsenvaltioiden talouspolitiikan yhdenmukaisuutta 103 artiklan 2 kohdassa tarkoitettujen laajojen suuntaviivojen kanssa, >EP:n äänestyksessä hyväksytty teksti> (5) perustamissopimuksen 103 artiklan 3 ja 4 kohdassa tarkoitettua monenvälistä valvontamenettelyä olisi kehitettävä sisällyttämällä siihen ennakkovaroitusjärjestelmä, jossa neuvosto huomauttaisi jäsenvaltiolle tarpeesta toteuttaa oikaisutoimia, joilla estetään julkisen talouden alijäämää kasvamasta liian suureksi; tässä monenvälisessä valvontamenettelyssä olisi edelleen seurattava kaikkea talouden kehitystä kaikissa jäsenvaltioissa ja yhteisössä sekä jäsenvaltioiden talouspolitiikan yhdenmukaisuutta 103 artiklan 2 kohdassa tarkoitettujen laajojen suuntaviivojen kanssa, perustamissopimuksen 102 a ja 103 artiklassa määrätyn monenvälisen valvontamenettelyn osa-alueita, jotka eivät kuulu tämän asetuksen soveltamisalaan, sekä työllisyys- ja työmarkkinakomiteaa, joka perustetaan neuvoston päätöksellä (...), tarkastellaan tämän asetuksen ensimmäisen uudelleentarkastelun yhteydessä, (Tarkistus 10) Johdanto-osan 5 kappale a (uusi) >EP:n äänestyksessä hyväksytty teksti> (5a) perustamissopimuksen 103 artiklan 3 ja 4 kohdassa tarkoitettua monenvälistä valvontamenettelyä olisi kehitettävä siten, että saataisiin etukäteen varoitus epäonnistumisesta määrättyjen yhteisön laajempien taloudellisten tavoitteiden toteutumisen suhteen, (Tarkistus 11) Johdanto-osan 9 kappale a (uusi) >EP:n äänestyksessä hyväksytty teksti> (9a) perustamissopimuksen 103 a artiklassa määrätään, että neuvosto voi komission ehdotuksesta myöntää tietyin edellytyksin kyseiselle jäsenvaltiolle yhteisön taloudellista apua, samalla myös tässä artiklassa säädetyt edellytykset on täytettävä, (Tarkistus 64) Johdanto-osan 10 kappale a (uusi) >EP:n äänestyksessä hyväksytty teksti> (10a) vakautusohjelmat olisi sisällytettävä kansallisiin varainhoitomenettelyihin ja ne olisi toimitettava asianmukaisen aikataulun puitteissa kansallisille kansanedustuslaitoksille osana tässä asetuksessa säädettyjä määräyksiä, (Tarkistus 13) Johdanto-osan 11 kappale >Alkuperäinen teksti> (11) on vahvistettava säännöt, joiden mukaan neuvosto tutkii vakausohjelmat, >EP:n äänestyksessä hyväksytty teksti> (11) on vahvistettava säännöt, joiden mukaan neuvosto tutkii vakausohjelmat; tällaisissa säännöissä olisi määriteltävä Euroopan yhteisön kaikkien toimielinten tehtävät, (Tarkistus 65) Johdanto-osan 12 kappale >Alkuperäinen teksti> (12) vakausohjelmia olisi seurattava monenvälisen valvonnan yhteydessä; erityistä huomiota olisi kiinnitettävä poikkeamiin ohjelman mukaisista julkisen talouden ylijäämiä/alijäämiä koskevista tavoitteista; alijäämätilanteen vakavan pahenemisen estämiseksi jäsenvaltiossa, jota ei koske poikkeus, olisi neuvoston aiheellista suositella kyseiselle jäsenvaltiolle oikaisutoimien toteuttamista; mikäli julkisen talouden tavoitteista poikkeaminen jatkuu, neuvoston olisi katsottava tarkoituksenmukaiseksi tehostaa suositustaan ja julkistaa se, ja >EP:n äänestyksessä hyväksytty teksti> (12) vakausohjelmia olisi seurattava monenvälisen valvonnan yhteydessä; erityistä huomiota olisi kiinnitettävä poikkeamiin ohjelman mukaisista julkisen talouden ylijäämiä/alijäämiä ja kestävää ja inflaatiotonta kasvua koskevista tavoitteista; tilanteen vakavan pahenemisen estämiseksi jäsenvaltiossa, jota ei koske poikkeus, olisi neuvoston aiheellista suositella kyseiselle jäsenvaltiolle oikaisutoimien toteuttamista; mikäli tavoitteista poikkeaminen jatkuu, neuvoston olisi katsottava tarkoituksenmukaiseksi tehostaa suositustaan ja julkistaa se, ja (Tarkistus 15) Johdanto-osan 13 kappale >Alkuperäinen teksti> (13) lisäksi on vahvistettava vastaavat säännöt, jotka koskevat muiden jäsenvaltioiden ohjelmia ja valvontaa, >EP:n äänestyksessä hyväksytty teksti> (13) lisäksi on yhteisesti vahvistettava vastaavat säännöt, jotka koskevat muiden jäsenvaltioiden, jotka eivät toistaiseksi kuulu talous- ja rahaliittoon, ohjelmia ja valvontaa, (Tarkistus 16) Johdanto-osan 13 kappale a (uusi) >EP:n äänestyksessä hyväksytty teksti> (13a) Euroopan talous- ja rahaliiton toisen vaiheen aikana esiintyneet sellaiset olosuhteet, jotka oikeuttivat koheesiorahaston perustamisen tietyille maille sen varmistamiseksi, ettei lähentymisohjelmilla olisi kielteisiä vaikutuksia julkiseen sijoittamiseen, saattavat jatkua kolmannen vaiheen aikana vakautta koskevien tavoitteiden osalta, (Tarkistus 17) Johdanto-osan 13 kappale b (uusi) >EP:n äänestyksessä hyväksytty teksti> (13b) neuvoston asetuksessa (EY) N:o 1164/94 koheesiorahaston perustamisesta säädetään nimenomaisesti rahaston soveltamisen jatkamisesta vuoden 1999 jälkeen, @@@@@@@@@@@@@ 1 EYVL L 130, 25.5.1994, s. 1 (Tarkistus 18) -1 artikla (uusi) >EP:n äänestyksessä hyväksytty teksti> -1 artikla Tässä asetuksessa on säännöt sellaisista vakausohjelmista, joiden perusteella neuvosto toteuttaa monenvälistä valvontaa, jotta aikaisessa vaiheessa estettäisiin julkisen talouden liiallisten alijäämien ilmeneminen ja jotta varmistettaisiin kaikkien kyseisten politiikkojen tehokas yhteensovittaminen. (Tarkistus 66) 1 artiklan 2 kohdan a alakohta >Alkuperäinen teksti> a) keskipitkän aikavälin tavoite julkisen talouden ylijäämälle/alijäämälle suhteessa bruttokansantuotteeseen ja julkisen talouden sopeutusohjelma; julkisen velan arvioitu kehitys suhteessa bruttokansantuotteeseen, >EP:n äänestyksessä hyväksytty teksti> a) keskipitkän aikavälin tavoite julkisen talouden ylijäämälle/alijäämälle ja julkisen talouden investointimenoille suhteessa bruttokansantuotteeseen ja julkisen talouden sopeutusohjelma; julkisen velan arvioitu kehitys suhteessa bruttokansantuotteeseen, (Tarkistus 67) 1 artiklan 2 kohdan b alakohta >Alkuperäinen teksti> (b) keskeiset oletukset talouden arvioidusta kehityksestä, kuten bruttokansantuotteen määrän kasvusta, työllisyydestä/työttömyydestä, inflaatiosta ja muista merkittävistä taloudellisista muuttujista, >EP:n äänestyksessä hyväksytty teksti> (b) keskeiset oletukset talouden arvioidusta kehityksestä, kuten bruttokansantuotteen määrän kasvusta, työpaikkojen luomisesta, työllisyyden/työttömyyden tasosta, inflaatiosta, julkisen talouden investointimenoista suhteessa bruttokansantuotteeseen, julkisen talouden ylijäämästä ja muista merkittävistä taloudellisista muuttujista, kuten rahoitus- ja luottomarkkinoiden yhdentymisestä, maksutasetilanteesta ja sen kehittymisestä, pääomavirroista, säästöjen tasosta ja alueellisista indikaattoreista, (Tarkistus 21) 1 artiklan 2 kohdan c alakohta >Alkuperäinen teksti> (c) kuvaus niistä finanssipoliittisista toimenpiteistä, jotka toteutetaan ohjelman tavoitteiden saavuttamiseksi, >EP:n äänestyksessä hyväksytty teksti> (c) kuvaus niistä finanssipoliittisista toimenpiteistä, jotka toteutetaan ohjelman tavoitteiden saavuttamiseksi, ja niiden määrällisten vaikutusten arviointi, (Tarkistus 22) 1 artikla a (uusi) >EP:n äänestyksessä hyväksytty teksti> 1 a artikla Koheesiorahasto 1. Tiettyjen valtioiden avustamiseen toisen vaiheen aikana tarkoitetun lähentymisprosessia helpottavan koheesiorahaston toimintaa on jatkettava kolmannen vaiheen aikana kunnes sen perustamiseen oikeuttavia kehityserojen parametrejä ei enää esiinny. (BKT henkeä kohti alhaisempi kuin 90 % yhteisön keskiarvosta). 2. Koheesiorahaston rahoituksesta ja sen käyttämisen edellytyksistä säädetään neuvoston asetuksella. (Tarkistus 23) 2 artiklan 1 kohta >Alkuperäinen teksti> 1. Vakausohjelmat on toimitettava 1 päivään tammikuuta 1999 mennessä. Sen jälkeen on toimitettava ajantasaistetut ohjelmat vuosittain kahden kuukauden kuluessa siitä, kun jäsenvaltion hallitus on tehnyt vuosittaisen talousarvioesityksen kansalliselle kansanedustuslaitokselleen. Jäsenvaltion, jota koskenut poikkeus kumotaan myöhemmin 109 k artiklan 2 kohdan mukaisesti, on toimitettava vakausohjelma kuuden kuukauden kuluessa kumoamispäätöksestä. >EP:n äänestyksessä hyväksytty teksti> 1. Vakausohjelmat on periaatteessa toimitettava 1 päivään tammikuuta 1999 mennessä. Sen jälkeen on toimitettava ajantasaistetut ohjelmat vuosittain siinä yhteydessä, kun jäsenvaltion hallitus on tehnyt vuosittaisen talousarvioesityksen kansalliselle kansanedustuslaitokselleen. Jäsenvaltion, jota koskenut poikkeus kumotaan myöhemmin 109 k artiklan 2 kohdan mukaisesti, on toimitettava vakausohjelma kuuden kuukauden kuluessa kumoamispäätöksestä. (Tarkistus 24) 2 artiklan 2 kohta >Alkuperäinen teksti> 2. Jäsenvaltioiden on julkistettava vakausohjelmansa ja ajantasaistetut ohjelmansa. >EP:n äänestyksessä hyväksytty teksti> 2. Jäsenvaltioiden on toimitettava vakausohjelmansa ja ajantasaistetut ohjelmansa yhdessä vuosittaisten talousarvioesitysten kanssa kansallisille kansanedustuslaitoksille hyväksymistä varten, ja tämän jälkeen niiden on julkistettava vakausohjelmansa. (Tarkistus 68) 3 artiklan 1 kohta >Alkuperäinen teksti> 1. Komission ja 109 c artiklassa määrätyn komitean arvioiden perusteella neuvosto tutkii kansalliset erityispiirteet huomioon ottaen, onko vakausohjelman keskipitkän aikavälin tavoitteena julkisen talouden lähes tasapainossa oleva tai ylijäämäinen rahoitusasema, ovatko ohjelman perustana olevat taloutta koskevat oletukset asianmukaiset, ja riittävätkö toteutetut ja/tai ehdotetut toimenpiteet keskipitkän aikavälin tavoitteeseen johtavan sopeutussuunnitelman toteuttamiseksi. >EP:n äänestyksessä hyväksytty teksti> 1. Komission ja 109 c artiklassa määrätyn komitean arvioiden perusteella neuvosto tutkii kansalliset erityispiirteet huomioon ottaen, onko vakausohjelman keskipitkän aikavälin tavoitteena julkisen talouden lähes tasapainossa oleva tai ylijäämäinen rahoitusasema, ylittääkö julkisen talouden alijäämä julkisen talouden investointimenot, ovatko ohjelman perustana olevat taloutta koskevat oletukset asianmukaiset, ja riittävätkö toteutetut ja/tai ehdotetut toimenpiteet keskipitkän aikavälin tavoitteiseen johtavan sopeutussuunnitelman toteuttamiseksi. (Tarkistus 26) 3 artiklan 2 kohta >Alkuperäinen teksti> 2. Neuvosto tutkii 1 kohdassa tarkoitetun vakausohjelman kahden kuukauden kuluessa ohjelman toimittamisesta sille. Komission suosituksesta ja 109 c artiklassa määrättyä komiteaa kuultuaan neuvosto voi hyväksyä vakausohjelman. Jos neuvosto katsoo, että ohjelman tavoitteita ja sisältöä on voimistettava, neuvosto antaa yleensä 103 artiklan 4 kohdan mukaisesti kyseiselle jäsenvaltiolle suosituksen sen ohjelman tarkistamiseksi. >EP:n äänestyksessä hyväksytty teksti> 2. Neuvosto tutkii 1 kohdassa tarkoitetun vakausohjelman kahden kuukauden kuluessa ohjelman toimittamisesta sille. Komission suosituksesta ja 109 c artiklassa määrättyä komiteaa kuultuaan neuvosto voi hyväksyä vakausohjelman. Jos neuvosto katsoo, että ohjelman tavoitteita ja sisältöä on voimistettava, neuvosto antaa yleensä 103 artiklan 4 kohdan mukaisesti kyseiselle jäsenvaltiolle suosituksen sen ohjelman tarkistamiseksi ilmoitettuaan ennen päätöksen tekemistä asiasta Euroopan parlamentille. (Tarkistus 69) 4 artiklan 1 kohta >Alkuperäinen teksti> 1. Osana 103 artiklan 3 kohdan mukaista monenvälistä valvontaa neuvosto seuraa vakausohjelmien täytäntöönpanoa jäsenvaltioiden antamien tietojen sekä komission ja 109 c artiklassa määrätyn komitean arvioiden perusteella erityisesti havaitakseen toteutuneet tai ennakoidut poikkeamat vakausohjelmassa asetetusta julkisen talouden ylijäämää/alijäämää koskevasta keskipitkän aikavälin tavoitteesta (tai tavoitteeseen johtavasta sopeutusohjelmasta). >EP:n äänestyksessä hyväksytty teksti> 1. Osana 103 artiklan 3 kohdan mukaista monenvälistä valvontaa neuvosto seuraa vakausohjelmien täytäntöönpanoa jäsenvaltioiden antamien tietojen sekä komission ja 109 c artiklassa määrätyn komitean arvioiden perusteella erityisesti havaitakseen toteutuneet tai ennakoidut poikkeamat vakausohjelmassa asetetusta julkisen talouden ylijäämää/alijäämää koskevista keskipitkän aikavälin tavoitteista (tai tavoitteisiin johtavista sopeutusohjelmista) jäsenvaltioiden taloudellisten syklien yhteydessä. Komission on Euroopan parlamenttia ja neuvostoa kuultuaan määriteltävä, millaista tietoa jäsenvaltioiden on toimitettava edistymisen arvioimisen mahdollistamiseksi perustamissopimuksen 2 artiklassa tarkoitettujen tavoitteiden osalta. (Tarkistus 29) 4 artiklan 2 kohta >Alkuperäinen teksti> 2. Jos havaitaan poikkeama keskipitkän aikavälin tavoitteesta (tai tavoitteeseen johtavasta sopeutusohjelmasta), neuvosto antaa yleensä 103 artiklan 4 kohdan mukaisesti kyseiselle jäsenvaltiolle suosituksen julkisen talouden sopeutustoimien toteuttamisesta. >EP:n äänestyksessä hyväksytty teksti> 2. Jos havaitaan poikkeama keskipitkän aikavälin tavoitteesta (tai tavoitteeseen johtavasta sopeutusohjelmasta), neuvosto antaa ilmoitettuaan asiasta Euroopan parlamentille kyseiselle jäsenvaltiolle suosituksen julkisen talouden sopeutustoimien toteuttamisesta. (Tarkistus 30) 4 artiklan 3 kohta >Alkuperäinen teksti> 3. Jos myöhemmässä seurannassa todetaan keskipitkän aikavälin tavoitteesta (tai tavoitteeseen johtavasta sopeutusohjelmasta) poikkeamisen jatkuvan tai pahenevan, neuvosto antaa yleensä kyseiselle jäsenvaltiolle suosituksen erityisten oikaisutoimien toteuttamiseksi ja voi 103 artiklan 4 kohdan mukaisesti julkistaa suosituksensa. >EP:n äänestyksessä hyväksytty teksti> 3. Jos myöhemmässä seurannassa todetaan keskipitkän aikavälin tavoitteista (tai tavoitteisiin johtavasta sopeutusohjelmasta) poikkeamisen jatkuvan tai pahenevan, neuvosto antaa kyseiselle jäsenvaltiolle suosituksen erityisten oikaisutoimien toteuttamiseksi ja julkistaa suosituksensa ilmoitettuaan asiasta Euroopan parlamentille 103 artiklan 4 kohdan mukaisesti. (Tarkistus 31) 4 artiklan 4 kohta >Alkuperäinen teksti> 4. Osana 103 artiklan 3 kohdan mukaista monenvälistä valvontaa neuvosto arvioi myös kansallisiin vakausohjelmiin ja ajantasaistettuihin ohjelmiin perustuvan toteutuneen ja ennakoidun julkisen talouden kokonaistilanteen koko talous- ja rahaliiton alueella. >EP:n äänestyksessä hyväksytty teksti> 4. Osana 103 artiklan 3 kohdan mukaista monenvälistä valvontaa neuvosto arvioi myös kansallisiin vakausohjelmiin ja ajantasaistettuihin ohjelmiin sekä jäsenvaltioiden toimittamiin lähentymisohjelmiin, joita koskeva poikkeus on neuvoston asetuksessa (...), perustuvan toteutuneen ja ennakoidun julkisen talouden kokonaistilanteen Euroopan unionissa. (Tarkistus 32) 4 artikla a (uusi) >EP:n äänestyksessä hyväksytty teksti> 4 a artikla Neuvosto päättää 103 a artiklan mukaisesti ja neuvoston asetuksessa (...) tarkoitettuja välineitä ja menettelyjä käyttäen yhteisön taloudellisen avun myöntämisestä kyseiselle jäsenvaltiolle, jos poikkeukselliset tapahtumat ovat aiheuttaneet vaikeuksia tai jos ne vakavasti uhkaavat aiheuttaa sille suuria vaikeuksia. (Tarkistus 70) 5 artikla a (uusi) >EP:n äänestyksessä hyväksytty teksti> 5 a artikla Neuvosto tarkastelee uudelleen määräajoin komission kertomuksen ja EKP:n ja 109 c artiklassa määrätyn komitean lausuntojen perusteella soveltaen 189 c artiklassa määrättyjä menettelyjä tämän asetuksen yksityiskohtaisia sääntöjä ja säännöksiä saadun kokemuksen ja vuoden 1996 hallitusten välisen konferenssin seurauksena perustamissopimukseen tehtävien mahdollisten tarkistusten ja neuvoston asetuksella (...) perustettavan työllisyys- ja työvoimarkkinakomitean työskentelyn perusteella. Ensimmäinen uudelleentarkastelu toteutetaan 1 päivään tammikuuta 2001 mennessä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi julkisten talouksien tilan valvonnasta ja yhteensovittamisen tehostamisesta (KOM(96)0496 - C4-0576/96 - 96/0247(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle (KOM(96)0496 - 96/0247(SYN)), - neuvoston kuultua sitä EY:n perustamissopimuksen 189 c artiklan ja 103 artiklan 5 kohdan mukaisesti (C4-0576/96), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja budjettivaliokunnan lausunnon (A4-0371/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.